ไฟแนนซ์ทูเดย์
โดย...ใจฮิน
29 ต.ค. 2565

โดย...ใจฮิน
...จักรกฤศฏิ์ พาราพันธกุล อธิบดีกรมธนารักษ์ งานยุ่งในช่วง 1-2 เดือนที่ผ่านมา เพราะต้องบริหารการจำหน่ายเหรียญกษาปณ์ที่ประชาชนให้ความสนใจจำนวนมาก มีการจ่ายแหลกออกไปถึง 5 ล้านเหรียญ ล่าสุดเปิดประมูลเหรียญที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ ประเภท ทองคำขัดเงา ราคาจำหน่าย 5.5 แสนบาท ที่ยังเหลืออยู่ 3 เหรียญ โดยมีผู้สนใจประมูลแข่งราคากันถึงเหรียญละ 1.7-1.8 ล้านบาท
...สัปดาห์นี้ เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เตรียมเปิดตัวภารกิจปี 2560 ภายใต้ชื่อ สคร. 4.0 พลัส ให้สอดคล้องกับนโยบายประเทศไทยแลนด์ 4.0 แต่ขอล้ำไปกว่าอีกหนึ่งก้าวเพื่อให้เกิดความท้าทายในการทำงานของเจ้าหน้าที่ สคร.ทุกคน
...นิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ลุยแผนค้ำสินเชื่อเอสเอ็มอีปีหน้า เน้นผู้ประกอบการใหม่ที่มีนวัตกรรม แม้ว่าเป็นเรื่องยากแต่หนุนเต็มที่ เพราะเป็นตัวชี้วัดที่สำคัญของ บสย.ปีหน้า